Grīvas lidlauks

Grīvas lidlauks (ICAO: EVBA) ir nesertificēts lidlauks Augšdaugavas novada Kalkūnes pagastā. Izvietojies Daugavas kreisajā krastā 4 km no Daugavpils centra pie bijušās Randenes pusmuižas. Lidlaukam ir viens 830 m garš un 90 m plats zāles seguma skrejceļš.MyAirfields.com Grīva

Tagadējā lidlauka teritorija lidmašīnu pacelšanās un nolaišanās vajadzībām izmantota jau Pirmā pasaules kara laikā. 1920.—1930. gados to izmantoja Latvijas aviācija. 2. pasaules kara laikā te bāzējās Luftwaffe, bet pēc 1944. gada — Sarkanā armija. Pēc kara lidlauks piederēja DOSAAF avioklubam. Pēc Latvijas neatkarības atgūšanas lidlauks bija NBS bilancē, bet 2011. gadā nodots Daugavpils novada pašvaldībai.Publika.lv 31. maijā Ministru kabinetā apstiprināts Aizsardzības ministrijas sagatavotais rīkojuma projekts „Par valsts nekustamā īpašuma „Lidlauks Grīva” Kalkūnes pagastā Daugavpils novadā nodošanu Daugavpils novada pašvaldības īpašumā”.

Lidlauku regulāri izmanto paraplanieristi un izpletņlēcēji, tiek rīkoti aviācijas svētki.Daugavpils novada Grīvas lidlaukā notiks festivāls „Asti gaisā”

 Negadījumi un incidenti 
2016. gada 4. maijā planieris AC4-ДУ ar Krievijas Federācijas reģistrācijas numuru RA-0423A avarēja pacelšanās laikā, saduroties ar zemes virsmu. Planiera konstrukcija tika būtiski bojāta. Pilots gāja bojā.
2005. gada 27. jūlijā Latvijas robežsardzes helikopters Agusta-Bell 206B JRIII (cn 8286) ar reģistrācijas numuru YL-HMF veicot uzdevumu Nr. 7 mācību lidojumu programmas, veicot autorotāciju ar imitētu dzinēja apturēšanu, tuvojoties zemei, pēkšņi mazinājās pretvējš un mainījās tā virziens, kā rezultātā studentam pilotam neizdevās pietiekami samazināt lidmašīnas vertikālo un horizontālo lidojuma ātrumu. helikopteru, kā rezultātā helikoptera rotora lāpstiņas saskārās ar zemi.

 Atsauces 

 Ārējās saites 
 Par Latvijas Republikas lidlauku aizsardzību, to statusu un lidojumu drošības garantēšanu

Kategorija:Kalkūnes pagasts
Kategorija:PSRS militārie lidlauki Latvijā